APSPRIEDES NOTEIKUMI
ATKLĀTAM KONKURSAM
“Tautas tērpu un koncerttērpu izgatavošana”
(identifikācijas numurs MNP 2026/101 A) 
Mārupes novada pašvaldība plānotā iepirkuma “Tautas tērpu un koncerttērpu izgatavošana” (identifikācijas numurs MNP 2026/101 A) ietvaros saskaņā ar Publisko iepirkumu likuma 18. panta otro prim daļu rīko apspriedi par plānotā iepirkuma nolikumā iekļaujamo informāciju.
1. Apspriedes mērķis: nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus iepirkuma dokumentācijas pilnveidei.
2. Iepirkuma priekšmets: 
2.1. Tautas tērpu un koncerttērpu izgatavošana (turpmāk – Preces) un piegāde, saskaņā ar tehniskajā specifikācijā noteiktajām prasībām.
2.2. CPV klasifikators: 98393000-4 (Drēbnieku pakalpojumi), 18400000-3 (Speciālie apģērbi un aksesuāri), 18440000-5 (Cepures un galvassegas), 19212510-3 (Jostas, prievītes).
2.3. Konkursa nolikuma prasībām atbilstošs piedāvājums ar viszemāko cenu katrā iepirkuma daļā atsevišķi.
2.4. Pasūtītājs slēgs līgumus par izpildītāja piedāvāto līguma summu konkrētajam apjomam.
2.5. Pasūtītājam nepieciešamo tērpu, kuri norādīti Tehniskajā specifikācijā, izmēri būs jāsaskaņo ar Pasūtītāja norādītajām kontaktpersonām.
2.6. Līguma termiņš: Preces piegādes termiņš Pasūtītāja norādītajā adresē mēneša laikā no līguma noslēgšanas dienas vai savstarpēji vienojoties ar Pasūtītāju, piegādes termiņš objektīvu iemeslu dēļ var tikt mainīts.
2.7. Preces garantijas termiņš: ne mazāk kā 24 (divdesmit četri) mēneši no nodošanas-pieņemšanas akta abpusējas parakstīšanas dienas. Šajā termiņā pretendents nodrošina, ka Prece atbilst līguma noteikumiem, saglabā pienācīgu kvalitāti un pilnīgas lietošanas īpašības.
2.8. Plānotais iepirkuma izsludināšanas laiks: 2026. gada septembris.
3. Apspriedes norise: 
3.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei. Ieinteresētajiem piegādātājiem līdz apspriedes norises laika beigām ir iespēja iepazīties ar tehniskās specifikācijas prasībām.
3.2. Iepirkuma komisija paziņojumu par organizēto apspriedi publicē Iepirkumu uzraudzības biroja Publikāciju vadības sistēmā un Elektronisko iepirkumu sistēmā.
3.3. Apspriedes norises laiks: līdz 2026. gada 31. augustam.
3.4. Apspriedes dokumentācija pieejama Elektronisko iepirkumu sistēmā Pasūtītāja pircēja profilā. 
4. Ieinteresēto piegādātāju priekšlikumu iesniegšanas kārtība:
4.1. Ieinteresētais piegādātājs priekšlikumus iesniedz, nosūtot uz elektroniskā pasta adresi:  sanita.liepa@marupe.lv norādītajā priekšlikumu iesniegšanas termiņā.
4.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.
5. Priekšlikumu izskatīšanas kārtība:
5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
5.2. Pēc apspriedes Pasūtītājs sagatavo ziņojumu, kurā norāda apspriedes dalībniekus un to komentārus, pasūtītāja galvenos secinājumus un vērtējumu par apspriedes laikā saņemtajiem piegādātāju komentāriem un iespējamo konkurenci attiecīgajā iepirkumā.
5.3. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.
6. Pielikumi:
6.1. Tehniskās specifikācijas;
6.2. Kvalifikācijas prasības pretendentiem.
Iepirkuma komisija jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!
